**Satakunnan Oravacup 5.osakilpailu 15.8.18 Kiukaisten Laukolassa**

**Kilpailuohjeet**

**1. Kilpailusäännöt**
Kilpailussa sovelletaan SSL:n lajisääntöjä, oravacupin sääntöjä 2018 ja näitä järjestäjän ohjeita.

**2. Kartta**
Kilpailussa käytetään tulostekarttaa, joka on valmistunut 8/2018. Kartat ovat kokoa A4. Kartan mittakaava on kaikilla sarjoilla 1:7500. Käyräväli on 2,5 m ja kartta on muovisuojuksessa.

**3. Maasto**
Lapsille sopivaa hyväkulkuista ja avointa metsämaastoa. Maasto on tasaista mänty- ja kuusimetsää, kokonaiskorkeusero alle 20 metriä. Maastossa on yksi metsäautotie ja vain muutamia polkuja. Kulkukelpoisuus on pääosin erittäin hyvä. Maasto oli ensikäytössä sunnuntaina Satakunnan Am-viesteissä.

**4. Lähtöpaikka ja lähtö**
Lähtöön on matkaa 600 metriä. Lähtöön opastava viitoitus alkaa kilpailukeskuksesta. Ensimmäiset lähdöt ovat klo 18.00. Lähtöpaikalla on saatavissa Emit-tarkistuslipukkeet.

Lähtökarsinaan kilpailija kutsutaan **4 minuuttia** ennen lähtöhetkeä. Tällöin myös kartta on nähtävillä ja tarvittaessa annetaan ohjausta.
**3 minuuttia** ennen lähtöä tapahtuu Emit-kortin nollaus ja tarkastus
**2 minuuttia** ennen lähtöä opastaja antaa kartan RR-sarjalaisille ja näyttää kartasta lähdön sijainnin, mallirastin, suunnastaa kartan sekä näyttää viitoituksen alun. Muilla sarjoilla tämä on valmistautumisminuutti. TR-sarjoissa on näkyvissä kartta, jossa rata. Muilla sarjoilla on näkyvissä mallikartta, jossa K-piste.
**1 minuutti** ennen lähtöä siirrytään lähtöviivalle. RR-sarjalaisilla on näin vielä minuutti aikaa tutkia rauhassa karttaa ennen lähtöä. Muidenkin sarjojen kilpailijat saavat karttansa ja voivat näin tutustua rataansa. Lähtö tapahtuu K-pisteeltä, eli lähtiessäsi olet lähtökolmiossa.

**5. Leimaustapa ja rastit**
Leimaustapana on Emit. Mikäli ilmoittautumistiedoista puuttuu Emit-kortin numero, on kilpailun järjestäjä varannut kilpailijalle vuokrakortin. Rastit pitää kiertää numerojärjestyksessä. Rastireittisarjoissa on rastilla RR-tunnukset eli esim. ykkösrastilla lukee leimauslaudassa ja rastilipussa RR1. Muiden sarjojen rasteilla (mukaan lukien TR) on normaalit kooditunnukset.

**6. Mallirasti ja viitoitukset**
Mallirasti on nähtävissä kilpailukeskuksessa. RR- ja TR-ratojen reitti on merkitty maastossa yhtenäisellä valkoisella nauhalla. TR-sarjojen kartoissa on RR-viitoitus merkitty yhtenäisellä viivalla. Käytössä on vain yksi RR-rata.

**7. Rastimääritteet**
Rastimääritteet on painettu karttaan. Irtorastimääritteitä ei ole saatavissa. Rastireittiradoilla ei ole rastimääritteitä.

**8. Ratapituudet**
Sarjat ja matkat:

H/D8RR, RR1 2,3 km/1,8 km, 5 rastia
H/D9RR, RR1 2,3 km/1,8 km, 5 rastia
H/D10RR, RR2 2,3 km/1,8 km, 5 rastia
H/D11TR, TR 1,4 km, 4 rastia
H/D12, R1 1,4 km, 4 rastia
D13 2,0 km, 6 rastia
H13/D14, R2 2,6 km, 6 rastia
H14/D16, R3 2,8 km, 7 rastia
H16 3,3 km, 9 rastia

**9. Viimeinen rasti ja maali**
Käytössä on yksi viimeinen rasti, rastireittisarjoilla tunnus (RR5) ja muilla sarjoilla koodi 100. Leimaus mahdollista kummalla rastilla vaan. TR- ja suorilla radoilla noudatetaan RR-viitoitusta viimeiseltä rastilta maaliin.
Kilpailussa on käytössä maalileimaus, eli muista leimata myös maaliviivalla! Maalissa on myös Emit-kortin purku ja juomatarjoilu.
Kaikkien kilpailijoiden, myös keskeyttäneiden, pitää tulla maalin kautta.

**10. Palkinnot ja karttojen luovutus**
Kaikki palkitaan maalissa pikkupalkinnolla. Kartat saa pitää maaliintulon jälkeen, mutta on muistettava suunnistuksen eettiset säännöt, eli karttaa ei saa näyttää vielä maastoon lähtemättömille suunnistajille.

**11. Info-piste**
Kilpailukeskuksen info-piste hoitaa ilmoittautumisten epäselvyydet, jälki-ilmoittautumismaksut, parisuunnistuksen ilmoittautumiset ja Emit-korttiasiat.
Emit-kortin vuokravarauksen tehneet saavat kortin infosta. Epäkuntoisen Emit-kortin tilalle on infosta vuokrattavissa rajoitetusti uusia. Vuokra on 3 € / kortti. Kadotetusta kortista peritään 70 €.

**12. Kilpailukeskuspalvelut**
Kilpailukeskuksesta löytyy info, kahviovaunu ja WC. Infotaululla on kilpailuohjeet, lähtöajat sekä tulokset. Tulokset ovat nähtävissä kilpailun jälkeen Hiisin kotisivuilla, www.hiisirasti.fi

Ei pesumahdollisuutta.

**13. Toimihenkilöt**
Kilpailunjohtaja: Sipi Erkkilä

Kilpailunvalvoja: Joona Huila

Ratamestari: Mika Ruuhiala

**Toivotaan onnistuneita suorituksia kaikille!**

***Kiukaisten Urheilijat***

***95 –vuotta***